kardosdrur/scandi-wiki huggingface dataset:
Politiske partier i Tjekkiet

Dette er en liste over politiske partier i Tjekkiet. Tjekkiet har et flerpartisystem.

Kun partier som har repræsentation enten i Tjekkiets parlament eller Europe-Parlamentet er inkluderet i denne liste.

Kilder 

 Hutt, David - euronews - 'Six takeaways from the Czech Republic's historic election' - 13. oktober 2021

Lister over politiske partier efter land
Tjekkiets politik
Aston Martin DB5

Aston Martin DB5 er en britisk luksusgrand tourer (GT), der blev fremstillet af Aston Martin og designet af det italienske firma Carrozzeria Touring Superleggera. Den blev produceret første gang i 1963, og var en videreudvikling af den sidste serie af DB4.

Selvom det ikke var den første DB-serie, så er DB5 den bedst kendte af James Bonds biler, hvor den optrådte første gang i filmen Goldfinger (1964), som en del af deres Creator Expert-serie.. I juli 2018 præsenterede Lego og Naomie Harris legetøjs skalamodel i 1:8 bestående 1.290 dele, med flere gadget fra James Bond-filmene.

Referencer

Eksterne henvisninger 

Biler introduceret i 1963
DB5
The Lego Movie (Lego tema)

The Lego Movie (Lego tema) er en produktlinje produceret af den danske legetøjskoncern LEGO fra 2014-2019. Den er baseret på filmen The Lego Movie fra 2014, og blev solgt med licens fra Lego og Warner Bros. Animation. Det blev introduceret første gang samtidig med udgivelsen af ilmen og The Lego Movie Video Game. Der blev produceret yderligere en række sæt ved udgivelsen af den anden film i The Lego Movie-franchisen med titlen The Lego Movie 2: The Second Part.

Referencer

Eksterne henvisninger 
The Lego Movie på Brickset
The Lego Movie 2 på Brickset
The LEGO Movie på Bricklink
The LEGO Movie 2 på Bricklink

The Lego Movie
Byen (Fanø)

Byen på Fanø, er en bebyggelse bestående af omkring (2021) ca. 20 gårde og huse (i 1950 ca. 16 gårde og huse). 

Området løber på begge sider af Postvejen, mellem Nordby og Rindby, og består af vejene Sønder Storetoft, dele af Storetoft, dele af Nybyvej, og begyndelsen af kirkevejen. Området er ca. 0.5 Km² stort.

Den ældste bebyggelse i området kendes tilbage fra 1600-tallet, og det ældste eksisterende hus der er tilbage i området er gården beliggende på Storetoft 11, som er bygget i traditionel Fanø stil, og kan dateres tilbage til 1770. 

Endnu tidligere kendes en gård der solgtes til gårdslagtning i 1830´erne fra 1600 tallet på adressen Sdr. Storetoft 1 Der ligger nu den på Fanø kendte kaptajnsvilla, den store gule "Gregersens hus" fra 1868 som ses når man kører ind i "Byen" på Postvejen mod Sønderho.

På Sdr. Storetoft I "Byen" finder man også hestegården og Bed & Breakfast stedet Digegaarden, som ligger på Sønder Storetoft 2. 

Den selvejende institution Fanø Rideklub findes også i "Byen" på Storetoft 7, ligesom man ved Storetoft 30, finder Fanø Fiskesø.

Af andre nævneværdige bygninger i byen findes Thodsens hus på Postvejen 7B, bygget i 1875, og hvor en af Fanøs tidligere navigationsskoler havde til huse i slutningen af 1800-tallet. Huset har i mange år været privat bolig, men besøgende kan opleve Fanø Fodboldgolf som har til huse nær adressen.

Sidst men ikke mindst bør nævnes Feldberg Camping, der har haft sin plads i området siden 1950´erne.

Fra Byen er der også adgang via Nybyvej til Fanøs store sommerhus område og vis Kirkevejen til Rindby Strand.

Referencer 

Lokaliteter på Fanø
Sauce espagnole

Sauce espagnole er en af de fem franske grundsaucer, som på fransk kaldes sauces mères (egentlig: modersaucer), som defineret af Auguste Escoffier i sin kogebog, Le guide culinaire, fra 1903. Escoffier gjorde opskriften populær, og hans version bruges stadig i dag.

Saucen har en kraftig smag, og den bruges sjældent direkte på eller sammen med mad. Som grundsauce benyttes sauce espagnole i en række undersaucer, såsom i en demi-glace, der består af lige dele espagnole og brun fond og afrundet med sherry. Escoffier inkluderede i sin kogebog en katolsk fasteudgave af saucen, baseret på fiskefond og svampe, men betvivlede dens nødvendighed.

Tilberedning 

Den grundlæggende måde at tilberede en sauce espagnole på er ved at lave en meget mørkebrun roux, som man tilføjer en brun fond (lavet af svitsede ben, kødstykker og aromatiske grøntsager og krydderurter) samt knogler, stykker af oksekød, grøntsager, farin og forskellige krydderier. Denne blanding for lov til langsomt at reducere mens den ofte bliver skummet. I den klassiske opskrift skal man tilføje yderligere kalvefond som væsken langsomt reduceres, men i dag bruges vand oftere i stedet. Tomatpuré tilføjes mod slutningen af processen, og saucen er yderligere reduceret.

Det danske kokkepar, brødrene Adam og James Price, har dog udgivet en opskrift, hvor benene smøres ind i tomatpuréen og steges i ovn i 45 minutter.

Afledninger af espagnole 

 Sauce africaine
 Sauce bigarade
 Sauce bourguignonne
 Sauce aux champignons
 Sauce charcutiére
 Sauce chasseur
 Sauce chevreuil
 Demi-glace

Etymologi 
Espagnole er det franske ord for "spansk", men saucens oprindelse er omdiskuteret af franske kokke. Ifølge Louis Diat, opfinderen af vichyssoise-suppen, skulle den franske kong Ludvig 13.'s brud, Anne, have haft nogle af sine spanske kokke til at hjælpe med forberedelserne til bryllupsmiddagen, og de insisterede på at forbedre den klassisk franske brune sauce med spanske tomater. Denne nye sauce var en øjeblikkelig succes, og saucen blev opkaldt til deres ære.

Auguste Kettner (kok for Napoleon 3., indtil han immigrerede til London i 1867) gav dog en ganske anden forklaring. Ifølge Kettner, skulle navnet stemme fra Ludvig 15.'s tid, hvor huset Bourbon fandt vej til den spanske trone, og da spansk mode kom til Paris, blev de parisiske kokke inspireret af den spanske ret olla podrida, og lavede en udgave af deres egen brune sauce, som de kaldte "spansk".

Læs også 

 Brødrene Prices opskrift på sauce espagnole

Referencer

Noter 

Sovse
Mad fra Frankrig
Taygetus

Taygetus, Taugetus, Taygetos eller Taygetus () er en bjergkæde på Peloponnes-halvøen i det sydlige Grækenland. Det højeste bjerg i området er bjerget Taygetus, også kendt som "Profitis Ilias", eller "Profet Elias" (Elijah).

Navnet er et af de ældste registrerede i Europa, optræder i Odysseen. I klassisk mytologi var det forbundet med nymfen Taygete. Under den byzantinske tid og frem til det 19. århundrede var bjerget også kendt som Pentadaktylos (Πενταδάκτυλος; græsk for femfingret, et almindeligt navn i den periode).

Geografi 
Taygetus-massivet er omkring 100 km lang, strækker sig fra centrum af Peloponnes til Kap Matapan, dens sydligste ende. Det omfatter det højeste bjerg på Peloponnes, Profitis Ilias- topmødet, når 2.405 moh. dette er sandsynligvis det klassiske bjerg Taléton nævnt af Pausanias. Det er fremtrædende over landtangen i Korinth, som adskiller Peloponnes fra det græske fastland, og stiger kun til cirka 60 moh. Talrige åer skyller ned fra bjergene, og Eurotas har nogle af sine udspring i den nordlige del af området. Den vestlige side af massivet huser udløbet af Vyroskløften, som fører vintersnesmeltning ned ad bjerget, og munder ud i Messenian-bugten i byen Kardamyli.

Taygetus har udsigt over byerne Sparta og Kalamata, hvis skyline den dominerer. Bjergkæden ligger inden for de regionale enheder Arkadien, Lakonien og Messenien. Taygetus krydses af græsk nationalvej 82, som forbinder Kalamata med Sparta og adskiller det nordlige Taygetus fra Centralkæden. Rindomo-kløften adskiller Centralkæden fra det sydlige Taygetos. Den del af Taygetus, der danner rygraden af Mani-halvøen, er også kendt som Saggias, og betragtes ofte ikke som en del af Taygetus. Den centrale del af bjergkæden kaldes almindeligvis "Skoteini Plevra", hvilket betyder "den mørke side", fordi landsbyerne, der ligger der, ikke får så meget solskin i de tidlige morgentimer og de sene eftermiddagstimer.

Geologi 

Bjergene i det sydlige Europa, der grænser til Middelhavet og løber generelt i en øst-vestlig retning, er af den foldebjerge der er dannet ved kollision af den nordgående afrikanske plade med den eurasiske plade. Hvor den nordlige kant af den afrikanske plade subduceres i en uregelmæssig linje opstår der en foldning (orogeni), som ikke er helt forstået. Bjergene i Italien og Grækenland er en kombination af foldede bjerge og forkastningsbjerge der løber i en nordvest-sydøstlig retning.

Økologi 

Taygetus skråninger er skovklædte, primært med græsk ædelgran (Abies cephalonica) og sortfyr (Pinus nigra). Ødelæggende brande i 2005 og 2007 tærede meget på skovene, især på de centrale vestlige skråninger, og kun omkring halvdelen er tilbage.

Kilder og henvisninger 
 
  
 Græsk bjergflora
 
 

Bjerge i Grækenland
Peloponnes
Vito Dell'Aquila

Vito Dell'Aquila (født 3. november 2000) er en italiensk taekwondokæmper.

Han repræsenterede Italien under sommer-OL 2020 i Tokyo, hvor han vandt guld i 58

Referencer

Eksterne henvisninger 
 

Taekwondokæmpere
Olympiske mestre fra Italien
Medaljevindere ved sommer-OL 2020
Deltagere for Italien ved sommer-OL 2020
Per Søndergaard Sørensen

Per Søndergaard Sørensen (født 1934 eller 1935 i Gentofte, død 17. oktober 2007 i Borre) var en dansk politiker fra Socialdemokratiet, der fra 1978 til 1981 var borgmester i Høje-Taastrup Kommune.

Referencer 

Tidligere borgmestre fra Danmark
Borgmestre fra Socialdemokraterne
Hvem holder masken?

Hvem holder masken? er et underholdningsprogram på TV 2, der havde premiere 6. november 2021.

Programmet er en dansk udgave af det sydkoreanske koncept Miseuteori Eumaksyo Bongmyeon-gawang (), der siden er solgt til tv-stationer verden over, bl.a. i USA, hvor programmet er kendt under navnet The Masked Singer.

I programmet klæder kendte danskere sig ud som figurer, hvorefter de skal synge for publikum. Opgaven for deltagerne er ikke at få afsløret deres sande identitet. Til sidst i hvert program stemmer publikum i salen, og den figur, der får færrest stemmer, ryger ud, og personen skal afsløre sin identitet.

Med i programmet er også et panel, der skal forsøge at komme med deres bud på, hvem der gemmer sig bag udklædningen. Panelet i den danske udgave består af Sofie Jo Kaufmanas, Peter Frödin, Mille Dinesen og Frederik Cilius. Vært på programmet er Ibi Støving.

Deltagere  Sæson 1, 2021

Deltagere  Sæson 2, 2022 
Panelet består af Sofie Jo Kaufmanas, Peter Frödin, Mille Dinesen og Frederik Cilius. Dog er sidstnævnte ikke med på enkelte optagedage på grund af egen optræden, så hans plads i panelet har været passet af andre. I episode 2 var det Lise Baastrup, i episode 4 var det Nicolaj Kopernikus, i episode 6 var det Silas Holst og i episode 7 var det Anders Lund Madsen.

I denne sæson får detektiverne et lille trofæ, hvis de gætter sangeren. Sofie Jo Kaufmanas har gættet rigtigt ved Vandrepokal, Rødkælk, Frø og Ræv, Peter Frödin gættede Alien og Kost. Frederik Cilius gættede Panda. Alle detektiverne gættede Panda og Alien rigtigt, men præmien gik til den, der gættede først på navnet.

Referencer

Eksterne henvisninger 
 
 

Tv-underholdningsprogrammer
Tv-programmer fra TV 2 Danmark
Signe Byrge Sørensen

Signe Byrge Sørensen (født 6. marts 1970) er dansk filmproducer og filminstruktør.

Signe Byrge Sørensen er siden 2009 leder og er medstifter af filmproduktionsselskabet Final Cut for Real. Signe Byrge Sørensen har produceret en lang række prisvindende dokumentarfilm, bl.a. The Act of Killing (2012), der blev Oscarnomineret, The Look of Silence (2014), Flee (2021) og President (2021). Signe Byrge Sørensen har modtaget en række priser for sit arbejde og sine film, bl.a. Roos Prisen.

Film 
 Flee, 2020 (producent)
 Shadow World – Bag om den internationale våbenhandel, 2016 (producent)
 The Look of Silence, 2014 (producent)
 Kulturkatedraler: Halden fængsel, 2014 (producent)
 Life is Sacred, 2014 (producent)
 TPB AFK: The Pirate Bay Away From Keyboard, 2013 (producent)
 En god død, 2013 (producent)
 The Human Scale, 2013 (producent)
 The Act of Killing, 2012 (producent)
 Traveling with Mr. T, 2012 (producent)
 Canned Dreams, 2011 (producent)
 Klovn for livet, 2011 (producent)
 Verdens bedste kok, 2011 (producent)
 Fodbold er Gud, 2010 (procucent)
 Den perfekte muslim, 2009 (producent)
 Kunsten at være Mlabri, 2007 (producent og instruktør)
 Mit Danmark, 2006 (dokumentarserie i 10 afsnit, produktionsleder)
 I sproget er jeg, 2006 (procucent og instruktør)
 Drømmenes hotel, 2005 (producent)
 Johanna Yohanna, 2003 (producent)
 On-line med forfædrene, 2001 (producent)

Priser 
 Ib-prisen, 2016
 The Look of Silence nomineret til Oscar for bedste dokumentar ved Oscaruddelingen 2016
 The Look of Silence nomineret til den Europæiske Filmpris for bedste dokumentar 2015
 The Act of Killing nomineret til Oscar for bedste dokumentar ved Oscaruddelingen 2014
 The Act of Killing fik den Europæiske Filmpris for bedste dokumentar 2013
 Roos Prisen, 2014

Referencer

Eksterne henvisninger 
 

Kvindelige filminstruktører fra Danmark
Filmproducere fra Danmark
Personer i Kraks Blå Bog
Monica Hellström

Monica Hellström (født 1975) er dansk filmproducer i filmproduktionsselskabet Final Cut for Real

Monica Hellström har produceret en række prisbelønnede dokumentarfilm heriblandt Flee (2021), som er nævnt som et dansk bud i kapløbet om en Oscar i 2022, samt Oleg og krigen, international titel: The Distant Barking of Dogs (2017).

Referencer

Eksterne henvisninger 
 

Filmproducere fra Danmark
Lorenzo Patta

Lorenzo Patta (født 23. maj 2000) er en italiensk atlet.

Han repræsenterede Italien under sommer-OL 2020 i Tokyo m, hvor han vandt guld på 100 meter stafet.

Referencer

Eksterne henvisninger 
 

Sprintere fra Italien
Olympiske mestre fra Italien
Medaljevindere ved sommer-OL 2020
Deltagere for Italien ved sommer-OL 2020
Atleter ved sommer-OL 2020
Sara Langtved

Sara Langtved (født 21. maj 1995 i København) er en dansk fotomodel og skønhedsdronning. Hun var vinderen af Miss Earth Denmark 2019 og repræsenterede Danmark ved Miss Earth 2019-konkurrencen i Filippinerne. Den 9. november 2021 blev Langtved kåret til Miss Universe Denmark 2021-konkurrencen og repræsenterede Danmark ved Miss Universe 2021-konkurrencen i Eilat, Israel.

Biografi 
Langtved er født 25. maj 1995 og opvokset i København. Hendes stedfar er britisk, mens hendes oldefar var svensk, og hendes bedstefar kom fra Polen. Hun tog sin bachelor i menneskelige ressourcer på Copenhagen Business School i København og arbejder i universitetets juridiske afdeling.

Den 26. september 2019 vandt Langtved Miss Earth Danmark 2019 konkurrencen og repræsenterede Danmark ved Miss Earth 2019 og dystede mod 84 andre kandidater på Okada Manila i Filippinerne den 26. oktober 2019. Hun nåede ikke semifinalen.

Den 9. november 2021 blev Langtved kåret til Miss Universe Denmark 2021-konkurrencen og repræsenterede Danmark ved Miss Universe 2021-konkurrencen i Eilat, Israel.

Noter 

Deltagere i Miss Universe
Modeller fra Danmark
Fotomodeller fra Danmark
Dig og mig og Vito

Dig og mig og Vito  er en tv-serie på 15 afsnit, den er fra 1995 og blev sendt i børnetime på DR fra 1996-1998.

Serien handler om manden Morten der spilles af Morten Remar der bor i et sommerhus sammen med nullermanden Vito.

Morten har også en tvillingebror Morten 2 som ved hvert program sender et videobånd med familien Skovlind som gøre forskellige ting, som bl.a. går ture til suttetræet, spille fodbold og gå til rockkoncert. Til sidst i udsendelserne spiller Morten 1 noget musik, som nullermanden Vito få nok af og få stoppet det.

Kilder

Eksterne henvisninger 

Tv-serier for børn
Danske tv-serier fra 1990'erne
Tv-programmer fra Danmarks Radio
Giorgia Bordignon

Giorgia Bordignon (født 24. maj 1987) er en italiensk vægtløfter.

Hun repræsenterede Italien under sommer-OL 2016 i Rio de Janeiro, hvor hun blev nummer 6 i 63 kg for kvinder. 

Under sommer-OL 2020 i Tokyo, som blev afholdt i 2021, vandt hun sølv i 64 kg for kvinder.

Referencer

Eksterne henvisninger 
 

Vægtløftere fra Italien
Vægtløftere ved sommer-OL 2020 
Olympiske sølvmedaljevindere fra Italien
Medaljevindere ved sommer-OL 2020
Deltagere for Italien ved sommer-OL 2016
Deltagere for Italien ved sommer-OL 2020
Lakoniske Bugt

Den Lakoniske Bugt (), er en bugt i det sydøstlige Peloponnes, i Grækenland . Det er den sydligste bugt i Grækenland og den største på Peloponnes.

Den har form som et omvendt "U", og er cirka 58 km bred øst-vest og 44 km lang nord-syd. Den er mod vest afgrænset af halvøen Mani, som adskiller den fra Messeniabugten, og mod øst af halvøen Kap Maleas (også kendt som Epidavros Limira-halvøen), som adskiller den fra Det Ægæiske Hav. Mod syd åbner den ud til Middelhavet. Mani- og Kap Maleas-halvøerne er tørre og stenede, men den nordlige kyst, som munder ud i bugten Evrotas-floden, giver aflejringer der danner frugtbar landbrugsjord. Øen Elafonissos ligger i den Lakoniske Bugt med øen Kithira direkte mod syd. De vigtigste havne og byer ved bugten er Gytheio og Neapolis.

Det Ægæiske Hav
Peloponnes
Bugter
Ankararegeringen

Ankararegeringen (, officielt Den store nationalforsamlings regering  var navnet på den provisoriske og revolutionære tyrkiske regering med hovedsæde i Ankara (dengang kaldet Angora) under den Tyrkiske uafhængighedskrig (1919–1923) under Osmannerrigets sidste par år. Ankararegeringen bestod af medlemmer af Den tyrkiske nationalbevægelse der var i opposition til regeringen i Konstantinopel under ledelse af den osmanniske sultan.

Under uafhængighedskrigen havde Anakararegeringen kommandoen over en hær, kaldet Kuva-yi Milliye ("Nationalstyrkerne"). Efter uafhængighedskrigen og sejren over den monarkistiske regering i Konstantinopel erklærede Ankararegeringen Det Osmanniske Riges for opløst og udråbte i stedet i 1923 Den Tyrkiske Republik.

Baggrund

Efter Det Osmanniske Riges nederlag i 1. verdenskrig med de øvrige Centralmageter besatte De Allierede Konstantinopel (Istanbul). Den osmanniske regering i Konstantinopel fortsatte efter besættelsen under ledelse af den osmanniske sultan, Mehmed 6.. Ankararegeringen blev grundlagt for at repræsentere Tyrkiet, da hjemstedet landets hovedstad Konstantinopel var besat. Ved etableringen af Den Store Nationalforsamling den 23. april 1920 afviste forsamlingen ikke i første omgang det osmanniske sultanets legitimitet, men kaldte sine ministre "Vekil" (fungerende) i stedet for det ellers benyttede "Nazır" for at understrege den nye regerings provisoriske karakter.

Præsidenten for Den Store Nationalforsamling (efter den 8. februar 1921 Tyrkiets Store Nationalforsamling), og senere leder af Tyrkiet, var Kemal Atatürk. Da Det Osmanniske Rige den 11. oktober 1992 underskrev våbenhvilen i Mudanya (der afløste den tidligere våbenhvile i Mundros af 30. oktober 1918) beskyldte Ankararegeringen sultanens regering i Konstantinopel for af have samarbejdet med de Allierede under besættelsen af Konstantinopel og afviste Konstantinopel-regeringens ligitimitet.

Konstantinopel-regeringen forsøgte forgæves at nedkømpe Ankararegeringen militært. I 1921 optrådte diplomatiske delegationer fra både sultanens Konstantinopel-regeringen og fra Atatürks Ankararegering på Londonkonferencen. På konferencen erklærede det osmanniske diplomatiske delegation imidlertid, at de anerkendtet Ankararegeringens legitimitet og at Ankararegeringen kunnde forhandle på Osmannerrigets vegne. Ved Lausanne-traktaten af den 24. juli 1923 blev der indgået en endelig fredsaftale mellem Osmannerriget og de Allierede, hvorved Ankararegeringen blev internationalt anerkendt. Den 29. oktober 1923 erklærede Ankararegeringen og den øverste forsamling Osmannerriget for værende opløst og Republikken Tyrkiet blev udråbt.

Referencer

Se også 
 Kemalisme

Eksterne henvisnigner
 History of the Grand National Assembly 

Tyrkiets historie
Osmanniske Rige
Neapoli (Vatika)

Neapoli Voion eller Neapolis Voion () også kaldet Vatika () er en lille by i regionale enhed Lakonien, det sydlige Grækenland. Den ligger  nær den sydlige ende af Malea-halvøen, tæt på Kap Maleas. Den ligger 335 km sydøst for Athen og 115 km syd for Sparta. Dens havn er porten til øerne på det sydlige Peloponnes, såsom Kythera, Antikythera og Elafonisos. Neapoli er en del af kommunen Monemvasia  og Voiess kommunale enhed. Dens befolkning er 3.090 indbyggere ifølge folketællingen i 2011.

Byer i Grækenland
Peloponnes
Maude Charron

Maude Charron (født 28. april 1993) er en canadisk vægtløfter.

Hun repræsenterede Canada under sommer-OL 2020 i Tokyo, hvor hun vandt guld i 64 .

Referencer

Eksterne henvisninger 
 

Vægtløftere fra Canada
Deltagere for Canada ved sommer-OL 2020 
Vægtløftere ved sommer-OL 2020
Olympiske mestre fra Canada
Medaljevindere ved sommer-OL 2020
Messeniabugten

Messeniabugten eller Messianske Golf ( , Messiniakós Kólpos) er en havbugt, der er en del af Det Joniske Hav. Golfen er omgivet af Messeniens sydlige kyster og den sydvestlige kyst af halvøen Mani i Lakonien. Dens grænser er øen Venetiko mod vest og Kap Tainaron mod sydøst. De vestlige kyster er for det meste lavtliggende, frugtbare og veludviklede, mens den østlige kyst er domineret af Taygetos sydlige forbjerge og forholdsvis stenet og utilgængeligt med få bebyggelser.

Floden Pamisos løber ud i bugten nær havnebyen Kalamata, som er bugtens største bycentrum.

Steder ved bugten 

 Koroni - vest
 Longa - vest
 Petalidi - nordvest
 Messini - nordvest
 Kalamata - nordøst
 Kardamyli - øst
 Stoupa - øst
 Agios Nikolaos - øst
 Trahila - sydøst
 Areopoli - sydøst
 Gerolimenas - sydøst

Peloponnes
Det Joniske Hav
Bugter
Filiatra

Filiatra (), er en by og en tidligere kommune i Messenien, Peloponnes, Grækenland. Siden kommunalreformen i 2011 er den en del af kommunen Trifylia, som den er en kommunal enhed i. Den kommunale enhed har et areal på 114. 877 km2. Filiatra ligger tæt på Det Joniske Havs kyst i det vestlige Messenien. Den ligger 11 km nordvest for Gargalianoi, 13 km sydvest for Kyparissia, 29 km nordvest for Pylos og 49 km vest for Kalamata.  Græsk nationalvej 9 (Patras - Pyrgos - Kyparissia - Pylos) passerer gennem byen. Filiatra blev grundlagt omkring det 12. og 13. århundrede. Den blev bygget i nærheden af stedet for den antikke by Erana. Filiatra har flere skoler, kirker og butikker. En skalamæssig kopi af Eiffeltårnet står ved indgangen til landsbyen. Den lokale fodboldklub er Erani Filiatra.

Kilder og henvisninger

Byer på Peloponnes
Langevin-ligningen

Langevin-ligningen er en bevægelsesligning, der beskriver en partikel, som bevæger sig tilfældigt i en fluid. Langevin-ligningen kan således beskrive Brownske bevægelser, og den er en mikroskopiske beskrivelse af diffusion.

Ligningen 
Ligningen tager udgangspunkt i Newtons anden lov fra klassisk mekanik. I én dimension er den:

hvor  er partiklens masse, og  er den påvirkende kraft.  er accelerationen, hvor de to prikker betyder, at positionen  er blevet differentieret to gange. I Langevin-ligningen sættes kraften nu til at være en kombination af tre forskellige bidrag.

Det første bidrag er alle konservative kræfter, der måtte være i systemet. Det kunne fx være elektrostatiske vekselvirkninger eller tyngdekraften. Jf. klassisk mekanik kan disse kræfter beskrives med ét enkelt potentiale , der beskriver den potentielle energi i hvert punkt. Den samlede konservative kraft er da blot den negative afledte:

Evt. bidrag fra fluiden, såsom at den flyder i en bestemt retning, kan også medtages i et samlet, effektivt potential :

Det andet bidrag er gnidningsmodstanden, der kommer af fluidens viskositet . Den sættes til at være proportional med hastigheden :

hvor det negative fortegn indikerer, at gnidningsmodstanden virker modsat bevægelsesretningen.

Det tredje bidrag er tilfældige kraftpåvirkninger , der varierer over tid . Disse skub kommer fra fluiden molekyler, der tilfælder rammer partiklen uafhængigt af dens hastighed.
 
Det er dette sidste bidrag, der giver anledning til Brownske bevægelser, da de to andre bidrag blot vil sørge for, at partiklen på et tidspunkt finder en hvileposition og ikke bevæger sig mere. Dermed er Langevin-ligningen blevet udledt.

Kildehenvisninger 

Diffusion